io xix
Het is comen inde banc voer meye en scepen van loeven opden dach van huden
jan gielis van barlair die ovmids macht en virtuyt van scepene brieve van
oel
loeven comen en beleydt is totden goeden beruerlic en onberuerlike claes van
podle van morchoven in deen sijde en jan peters vand vecken in dande daer
de selve jan peters een aenspraec dede tot den voers jan gielis seggende dat
de voers jan gielis verdoelt wae metden voers sinen beleyde aen alrehande
goeden geleghen te morchove en te noerdwijc gelijc lijsbet vrients die goede
vcocht hadde en tot eene erfpacht uutgegeve den voers coele En dat waer
bi desen redene want jan peters voers wittige neve wae der voers lijsbette
en naerder van leeden dan de voers coel en dat boet hi te thonen Sede
oec voert de voers jan pets al waert alsoe dat de voers jan gielis seggen
woude dat erve om erve gegeve wae en dat de selve jan daer om gheen
naerdscap hebben en soude dat hem dat gheen onstade doen en sal mer hi
soude sijn noerdscap hebbe als voers ey es want de voers coel van dien
goeden voerlijf gegeve hadde en dat in deser manieren want doen de
selve coel die voers goede vercreech gelijc voergescr steet doen seyde de
selve coel uut aenbrengen der voers lijsbetten siet lijsbet eest dat ghi
enighen cost doen moedt om dese goede metden rechte te vervolghen en te
verdeedinghen dien cost sal ic voer v verleggen en want dit voerlijk
wesen soude en alle goet naerdscap heeft daerme voerlijf af gheeft soe eyscht
en versuect de voers jan pets dat de meye van loeven den voers janne
gielis sijn hande doe doen vanden goeden voerscr en hem die en sijnre
naerdscap d laet en die volghen en des getroest hem de voers jan peters
wael svonnis op dwelc de selve jan gielis hem vantwt heeft seggende
dat hem noch sinen beleyde de voers aenspraec aen de voers goede gheen
onstade doen en sal En dat bi deser reden Inden iersten seeght de
voers jan gielis dat de voers calangie de die voers jan pets op de voers
goede gedaen heeft lang nae tvoers beleydt geschiet es mids den welken
die hem ghene onstade doen en sal En dat die geschiet was dat boedt
de voers jan gielis te thonen en metden minsten Voert seede de voers